**Njoftim – Për aplikime për lektorë të rinj të Universitetit Politeknik të Tiranës**

**në shkollën verore në Universitetin e Siegenit në Gjermani.**

Universiteti i Siegenit (University of **Siegen)** dhe Universiteti i Kölnit (TH**Köln**– University of**Applied Sciences), në kuadër të Marrëveshjes së Bashkëpunimit Erasmus+ me Universitetin Politeknik të Tiranës, organizojnë shkollën verore për pedagogë të rinj të të gjitha disiplinave.**

**Shkolla verore shërben për zgjerimin dhe përmirësimin e metodave të mësimdhënies, përtej mësimdhënies klasike.**

**Temat kryesore që janë planifikuar të trajtohen janë:**

* **Çfarë duhet të bëjmë në rolin e pedagogut, për të dhënë informacionin e duhur në leksione dhe seminare?**
* **Çfarë mud të bëjë një pedagog i ri, për t’u fokusuar te njohuritë e reja?**
* **Çfarë mund të bëjë një pedagog për të rritur cilësinë e mesimdhënies?**
* **Si mund të formulohen objektivat e nje leksioni / seminari dhe si mund të ndërtohet një kurs mësimor?**
* **Si mund të motivohen studentët për një pjesëmarrje aktive në mësim?**
* **Si ndikon dixhitalizimi në mësimdhënie?**
* **Si mund të vlerësohet performanca akademike e studentit dhe përpjekjet e tij për një shmangie nga kontrolli rigorioz?**

**Workshope:**

* **Vetë-kompetenca;**
* **Konceptet didaktike dhe praktikat më të mira në arsimin e lartë akademik;**
* **Metodat e aktivizimit;**
* **Dhënia dhe marrja e komenteve;**
* **Planifikimi i kursit;**
* **Konsultimi kolegjial i rasteve;**
* **Punë shkencore.**

**Pjesëmarrësit do të njihen me elementë didaktikë përmes ushtrimeve praktike. Përveç kësaj, do të marrin këshilla praktike, të cilat mund të zbatohen në mësimdhënie.**

**Shkolla verore do të organizohet në datat 18 – 23 qershor (5 ditë seminar + 2 ditë udhëtim).**

**Numri total i pjesëmarrësve në shkollën verore nga UPT - 6**

**Pjesëmarrësit do të pajisen me një certifikatë në fund të seminarit.**

**Shpenzimet e aktivitetit mbulohen nga projekti Erasmus+.**

**Pjesëmarrja kërkon një tarifë të pakthyeshme prej 80 €.**

**Dokumentat e nevojshme për aplikim:**

* CV;
* Kopje e pasaportës;
* Formulari “Registration sheet”, sipas formatit bashkëlidhur:

Një komision i ngritur nga institucioni drejtues (UPT) do të bëjë përzgjedhjen përkatëse.

Afati i fundit për aplikim: 20 mars 2023, ora 12.00